Nr. L 132/38 De Europæiske Fællesskabers Tidende 21. 5. 86 KOMMISSIONENS BESLUTNING af 2. april 1986 om fastsættelse af EKSF-stålprodukter af portugisisk oprindelse til det øvrige fællesmarked med undtagelse af Spanien (Kun den portugisiske udgave er autentisk) (86/185/EKSF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske Kul- og Stålfællesskab, under henvisning til akten vedrørende Spaniens og Portu- gals tiltrædelse, særlig protokol nr. 20, under henvisning til samstemmende udtalelse fra Rådet, og ud fra følgende betragtninger : I henhold til protokol nr. 20 om strukturomlægning inden for den portugisiske jern- og stålindustri og fælleserklæringen om den portugisiske jern- og stålindu- stri skal leverancerne af EKSF-stålprodukter af portugisisk oprindelse til fællesskabsmarkedet være underlagt kvanti- tative restriktioner i 1986; på tiltrædelsesdatoen var der endnu ikke indgået nogen aftale mellem Kommissionen og den portugisiske regering om disse leverancers størrelse ; i henhold til stk. 5, litra a), andet afsnit, i protokol nr. 20 påhviler det derfor Kommissionen at fastsætte leveran- cernes størrelse efter samstemmende udtalelse fra Rådet ; i henhold til stk. 3, litra a), første afsnit, i nævnte fælleser- klæring skal leverancernes størrelse være forenelig med målene for den portugisiske strukturomlægning og med den forventede udvikling på fællesskabsmarkedet ; der forventes ikke at ske større ændringer på fællesskabs- markedet i 1986 i forhold til 1985, og en række af den interne kriseplans hovedelementer vil bliver opretholdt ; de portugisiske leverancer til det — øvrige fællesskabsmarked med undtagelse af Spanien bør derfor i 1986 ikke overstige 90 000 tons, idet der ved fastsættelsen af denne mængde er taget hensyn til Portugals traditio- nelle leverancer til Fællesskabet i dets sammensætning den 31. december 1985 og især på den seneste udvikling — VEDTAGET FØLGENDE BESLUTNING : Artikel 1 Leverancerne af EKSF-stålprodukter af portugisisk oprin- delse til det øvrige fællesskabsmarked med undtagelse af Spanien må i 1986 ikke overstige en mængde på 90 000 tons. Artikel 2 Denne beslutning er rettet til republikken Portugal. Udfærdiget i Bruxelles, den 2. april 1986. På Kommissionens vegne Karl-Heinz NARJES Næstformand